**Kisbér Város Polgármesterétől**

**ELŐTERJESZTÉS**

Kisbér Város Önkormányzatának Képviselő-testülete

2024. december 13-i ülésére

**Tárgy: Tájékoztató Kisbér csapadékvíz-elvezetésének fejlesztése elnevezésű projekt állásáról**

***Projekt címe: Kisbér csapadékvíz-elvezetésének fejlesztése***

***Projekt azonosító száma: TOP\_PLUSZ-1.2.1-21-KO1-2022-00012***

**Tisztelt Képviselő-testület!**

A legutóbbi tájékoztató óta történt fejleményeket az alábbiakban ismertetem.

Kisbér Város Önkormányzatának Képviselő-testülete 309/2024. (XI. 08.) KVÖKt. határozatában foglalt felhatalmazás alapján árajánlatokat kértünk be **az elkészült csapadékvíz-elvezető rendszer vízjogi üzemeltetési engedélyének megkérésére, üzemeltetési szabályzat elkészítésére**, és a felhatalmazás alapján, az ajánlattételi felhívásban foglaltaknak megfelelően, a munka elvégzésével a legalacsonyabb árat kínáló ajánlattevőt, a **MeViTo Mérnökiroda Kft.-t bíztuk meg.**

Ajánlattevők:

GeoTeszt Kft. (1112 Budapest, Kérő u. 20.) 350.000.- Ft + ÁFA

**MeViTo Mérnökiroda Kft.** (2085 Pilisvörösvár, Harcsa köz 1. **300.000.- Ft + ÁFA**

Rosette Bt. (1112 Budapest, Kérő u. 18.) 400.000.- Ft + ÁFA

Az engedélyezési eljárás megindításához szükséges közútkezelői, patakkezelői nyilatkozatokat beszereztük, a MeViTo Mérnökiroda Kft. rendelkezésére bocsájtottuk, az eljárási díj megfizetése és a rendelkezésre álló dokumentumok VIZEK rendszerbe való feltöltése megtörtént.

A kivitelezéshez kapcsolódó kivitelezői végszámla és a műszaki ellenőri végszámla kiegyenlítése megtörtént. A közbeszerzési eljárás utóellenőrzése múlt héten megérkezett, feltétellel támogató tartalmú (ellenőrzés dokumentumai mellékelve). A közbeszerzési tanácsadó ezt követően tudta a Vállalkozási szerződés módosítás utóellenőrzését elindítani.

Kérem a tájékoztatás szíves tudomásulvételét.

Kisbér, 2024. december 10.

Sinkovicz Zoltán sk.